《自黄县至宁海州道中作 其七》
清代·雷浚

皇天夜雨金，万夫朝死斗。牟平土不谷，民穷何述富。

帝敕金星下，驽力试补救。又恐逸则淫，金沙杂纷糅。

拣之更鍊之，辛苦同芸耨。我行升高山，下视人辐辏。

询云淘金户，蠕蠕聚万首。稍近皆败絮，腾趠如猿狖。

此邦本不肥，尔生亦太瘦。

作者简介：雷浚，字深之，吴县人。诸生。有《道福堂集》。